cyanic-selkie/wikianc huggingface dataset:
শেখ হাসিনা
চতুর্থ মেয়াদকাল (২০১৯-বর্তমান)
আওয়ামী লীগ ৩০০টি সংসদীয় আসনের মধ্যে ২৮৮টি সংসদীয় আসনে জয়লাভ করলে শেখ হাসিনা চতুর্থবারের মত নির্বাচনে জয়ী হন। এটি ছিল একাধারে তৃতীয়বারের জন্য তার মেয়াদকাল। বিরোধীদলীয় প্রধান নেতা কামাল হোসেন নির্বাচনকে "প্রহসনমূলক" বলে ঘোষণা করেন এবং ফলাফল প্রত্যাখ্যান করেন। নির্বাচনের পূর্বে, হিউম্যান রাইটস ওয়াচ ও অন্যান্য অধিকার সংগঠন সরকারকে বিরোধীদলের বিরুদ্ধে আতঙ্কজনক পরিবেশ সৃষ্টির অভিযোগে অভিযুক্ত করেন। নিউ ইয়র্ক টাইমস সম্পাদকীয় নির্বাচনকে প্রহসনমূলক বলে বর্ণনা করে, সম্পাদকীয়তে বলা হয়, পরিস্থিতি এমন ছিল যে, ভোট কারচুপি ছাড়াই হয়তো হাসিনা জিতে যেতেন, তবে কেন তিনি এমন করলেন?
সমালোচনা
পদ্মা সেতু কেলেঙ্কারি হল বাংলাদেশে ক্ষমতাসীন আওয়ামী লীগের সরকারের শাসনামলে সংঘটিত একটি ঘটনা, যাতে সরকার কানাডীয় কনস্ট্রাকশন কোম্পানি এসএনসি-লাভালিনকে পদ্মা সেতুর নির্মাণ কাজের চুক্তি পাইয়ে দেওয়ার বিনিময়ে বড় অঙ্কের টাকা দাবি করার অভিযোগে অভিযুক্ত হয়। অভিযোগটি পরবর্তীকালে ভুল ও ভিত্তিহীন প্রমাণিত হয় এবং কানাডার আদালত এরপর মামলাটি খারিজ করে দেয়।
অভিযোগের একটি ফলস্বরূপ, বিশ্ব ব্যাংক দুর্নীতির বিষয়টি উল্লেখ করে ৬ কিমি লম্বা বাংলাদেশের পদ্মা নদীর উপর রেলপথ ও মহাসড়ক বিশিষ্ট পদ্মা সেতু নির্মাণ প্রকল্প হতে নিজেদের $১.২ বিলিয়ন ডলার সমমূল্যের অর্থায়ন পরিকল্পনা বাতিল করে। মামলা খারিজ হওয়ার তিন মাস পর শেখ হাসিনা যোগাযোগমন্ত্রী সৈয়দ আবুল হোসেনকে পদ থেকে অপসারণ করেন। ২০১২ সালের ১১ জুলাই, মির্জা ফখরুল ইসলাম আলমগীর বলেন, আওয়ামী লীগ সরকারের উচিত বিশ্বব্যাংকের পাঠানো চিঠিটি প্রকাশ করা, যেখানে বিশ্বব্যাংক শেখ হাসিনা এবং অন্য তিন ব্যক্তির বিরুদ্ধে ঘুষের অভিযোগ এনেছে। ২০১৬ সালের ১৭ই জানুয়ারি, শেখ হাসিনা দাবি করেন যে, যুক্তরাষ্ট্র থেকে ব্যাংকের একজন এমডি বিশ্বব্যাংককে ঋণ বাতিল করার জন্য উসকানি দিয়েছে।
২০১৭ সালের ২৪শে জানুয়ারি, সংসদে নিজ বক্তব্যে, প্রধানমন্ত্রী শেখ হাসিনা প্রকল্প থেকে বিশ্ব ব্যাংকের ঋণ সহায়তা তুলে নেওয়ার জন্য মুহাম্মদ ইউনুসকে দায়ী করেন। তার মতে, ইউনুস প্রাক্তন যুক্তরাষ্ট্রের সেক্রেটারি অফ স্টেট হিলারি ক্লিনটন-এর সঙ্গে তদবির করেছিলেন বিশ্বব্যাংকে লোন বাতিল করতে প্ররোচিত করার জন্য। ২০১৭ সালের ১০ই ফেব্রুয়ারি কানাডার অন্টারিওতে সুপিরিয়র কোর্টের বিচারপতি ঘুষ-ষড়যন্ত্রের এই কেসটি কোন প্রমাণের অভাবে খারিজ করে দেয়।
২০২১ সালের ১লা ফেব্রুয়ারি কাতারভিত্তিক সংবাদমাধ্যম আল জাজিরা বাংলাদেশ সরকারের সমসাময়িক প্রধানমন্ত্রী শেখ হাসিনার নিকটবর্তী উচ্চপদস্থ নেতাদের বিতর্কিত কর্মকাণ্ড নিয়ে একটি প্রতিবেদন প্রকাশ করে। যার শিরোনাম ছিলো "ওরা প্রধানমন্ত্রীর লোক"। তবে ২রা ফেব্রুয়ারি আইএসপিআর এর একটি সংবাদ বিজ্ঞপ্তিতে এই প্রতিবেদনকে ভ্রান্ত ও ভিত্তিহীন বলে নিন্দা জানানো হয়।
রিপোর্টার্স উইদাউট বর্ডার্স (আরএসএফ) ২০২১ সালের ‘প্রেস ফ্রিডম প্রিডেটর্স’ বা গণমাধ্যমের স্বাধীনতায় কঠোর হস্তক্ষেপ করা ৩৭ জন রাষ্ট্র বা সরকার প্রধানের তালিকায় তার নাম অন্তর্ভুক্ত করে।
গ্রন্থ
রাজনীতির বাইরে লেখক হিসেবে শেখ হাসিনার অবদান রয়েছে। এ পর্যন্ত তিনি প্রায় ৩০টি গ্রন্থ রচনা ও সম্পাদনা করেছেন।
এগুলোর মধ্যে উল্লেখযোগ্য হলো;
সম্মাননা
যুক্তরাষ্ট্রের বস্টন ইউনিভার্সিটি, ব্রিজপোর্ট বিশ্ববিদ্যালয় এবং ব্যারি বিশ্ববিদ্যালয়, জাপানের ওয়াসেদা বিশ্ববিদ্যালয়, স্কটল্যান্ডের অ্যাবারটে বিশ্ববিদ্যালয়, ভারতের বিশ্বভারতী এবং ত্রিপুরা বিশ্ববিদ্যালয়, অস্ট্রেলিয়ার ন্যাশনাল ইউনিভার্সিটি, ব্রাসেলসের বিশ্ববিখ্যাত ক্যাথলিক বিশ্ববিদ্যালয়, রাশিয়ার পিপলস ফ্রেন্ডশিপ বিশ্ববিদ্যালয় এবং স্টেট ইউনিভার্সিটি অব পিটার্সবার্গ, ঢাকা বিশ্ববিদ্যালয় এবং বঙ্গবন্ধু শেখ মুজিবুর রহমান কৃষি বিশ্ববিদ্যালয় তাকে সম্মানসূচক ডক্টরেট ডিগ্রি প্রদান করে। এছাড়া ফ্রান্সের ডাওফি বিশ্ববিদ্যালয় তাকে ডিপ্লোমা প্রদান করে।
বিশ্ব পর্যায়ে
শেখ হাসিনা ২০১১ সালে বিশ্বের সেরা প্রভাবশালী নারী নেতাদের তালিকায় ৭ম স্থানে ছিলেন। তার পূর্বে এবং পশ্চাতে ছিলেন যথাক্রমে লাইবেরিয়ার প্রেসিডেন্ট অ্যালেন জনসন সার্লেফ এবং আইসল্যান্ডের প্রধানমন্ত্রী জোহানা সিগার্ডারডটির । যুক্তরাষ্ট্রভিত্তিক নিউ ইয়র্ক টাইমস সাময়িকীর জরিপে বিশ্বের সেরা প্রভাবশালী ও ক্ষমতাধর নারী নেতৃত্বের ১২জনের নাম নির্বাচিত করে।
উল্লেখ্য যে, ২০১০ সালে নিউ ইয়র্ক টাইমস সাময়িকীর অনলাইন জরিপে তিনি বিশ্বের সেরা দশ ক্ষমতাধর নারীদের মধ্যে ৬ষ্ঠ স্থানে ছিলেন। ঐ সময় প্রধানমন্ত্রী শেখ হাসিনা জার্মানির বর্তমান চ্যান্সেলর অ্যাঞ্জেলা মার্কেলের ঠিক পিছনে ছিলেন এবং ব্যাপক প্রভাব-প্রতিপত্তি বিস্তার করেছিলেন। ২০১৫ সালে বিশ্বের ক্ষমতাধর নারীদের তালিকায় প্রধানমন্ত্রী শেখ হাসিনা ৫৯তম স্থানে আছেন। ২০১৪ সালে এই তালিকায় শেখ হাসিনার অবস্থান ছিল ৪৭তম।
এশীয় পর্যায়ে
২০১০ খ্রিষ্টাব্দের ৮ মার্চ বিশ্ব নারী দিবসের শতবর্ষে পদার্পণ উপলক্ষে যুক্তরাষ্ট্রভিত্তিক বিশ্বখ্যাত সংবাদ সংস্থা সিএনএন ক্ষমতাধর ৮ এশীয় নারীর তালিকা প্রকাশ করেছিল। উক্ত তালিকায় ষষ্ঠ অবস্থানে ছিলেন শেখ হাসিনা।
স্থাপনা
বাংলাদেশে বেশ কিছু প্রতিষ্ঠান ও স্থাপনার নাম শেখ হাসিনার নামে নামকরণ করা হয়েছে; যার প্রায় সবই শেখ হাসিনা’র নেতৃত্বাধীন আওয়ামী লীগ সরকারের আমলে করা।
বশিষ্ঠ সংহিতা
বশিষ্ঠ সংহিতা (সংস্কৃত: वासिष्ठसंहिता) হল ১৩শ শতাব্দীর মধ্যযুগীয় বৈষ্ণবীয় পাঠ্য, যা বাহু-ভারসাম্যকারী কুক্কুটাসন, ককরেল ভঙ্গি সহ অ-বসন্ন হঠযোগ আসনগুলির বর্ণনা দেয়। এটি ১০ম শতাব্দীর বিমানর্কনাকল্প ব্যবহার করে, যার শ্লোকটি প্রথম অ-বসা আসন, বাহু-ভারসাম্যপূর্ণ ময়ুরাসন, ময়ূর ভঙ্গি কী হতে পারে তা বর্ণনা করতে গদ্যে ব্যাখ্যা করে। ১৫শ শতাব্দীর হঠযোগ প্রদীপিকা দ্বারা এই বর্ণনাগুলিকে কাজে লাগানো হয়েছিল।
বশিষ্ঠ সংহিতা যোগ যাজ্ঞবল্ক্যের সাথে অনেক শ্লোক শেয়ার করে, যার কিছু পূর্ববর্তী পদ্মসংহিতায় উদ্ভূত।
পাঠ্যটি, পূর্ববর্তী ঋষি বশিষ্ঠের কাছে উল্লেখিত, বৈষ্ণব শাক্ত সম্প্রদায়ের অজ্ঞাত লেখক দ্বারা সংকলিত হয়েছিল। এর ৪৫টি অধ্যায় শান্তি, নাম-জপ, নৈবেদ্য, বলি, জ্যোতিষশাস্ত্র এবং দানকে অন্তর্ভুক্ত করে।
হিন্দু মহিলা বিদ্যালয়
হিন্দু মহিলা বিদ্যালয় ছিল এ্যানেট এ্যাক্রয়েডের দ্বারা প্রতিষ্ঠিত কলকাতার এন্টালী থানা এলাকার ২২,বেনিয়া পুকুর লেনে অবস্থিত একটি আবাসিক বিদ্যালয়। এর আগে বেথুন ১৮৪৯ সালে মহিলাদের জন্য বেথুন স্কুল স্থাপন করেছিলেন কিন্তু এই বিদ্যালয় ছাত্রীদের সেই ভাবে আকর্ষণ করেতে পারেনি। এই বিদ্যালয়টি সেকালে প্রভাবশালী ধর্মপ্রচারের সঙ্গে সঙ্গে নারী শিক্ষাপ্রচারে এক ব্যতিক্রমি স্বাতন্ত্র্য বজায় রেখেছিল। সেইকালে বালকদের যেমন বিদ্যালয় ছিল ঠিক তেমনই সুবিধাযুক্ত বিদ্যালয় বালিকাদের জন্য এ্যানেট এ্যাক্রয়েড মাত্র ১২ জন ছাত্রীদের নিয়ে বিদ্যালয়টির প্রতিষ্ঠা করেছিলেন। যোগেশ চন্দ্র বাগলের মতে ১৮ নভেম্বর ১৮৭৩সালে বিদ্যালয়টি প্রতিষ্ঠা হয় এবং ডেভিড কফের মতে বিদ্যালয়টি ১৮ সেপ্টেম্বর ১৮৭৩ প্রতিষ্ঠা হয়। দ্বারকানাথ গাঙ্গুলী বিদ্যালয়টির প্রধান শিক্ষক ছিলেন এবং আনন্দমোহন বসু এবং দুর্গামোহন দাস এই বিদ্যালয়টির খরচা বহন করতেন । শিবনাথ শাস্ত্রী ও মনমোহন ঘোষ এই বিদ্যালয়টির সাথে জড়িত ছিলেন । জে বি ফিয়ার এই বিদ্যালয়টির সান্মানিক শিক্ষিকা ছিলেন । বিদ্যালয়টি এ্যানেটের তত্বাবধানে পাশ্চাত্য ধারা মতে বরাবর চলেছিল । ১৮৭৫ সালের ৬ এপ্রিল হেনরী বেভারীজের সাথে এ্যানেট এ্যাক্রয়েডের বিবাহের পরে, বিদ্যালয়টি অল্প সময়ের জন্য বন্ধ ছিল (মার্চ ১৮৭৬ সাল পর্যন্ত)।পরে ১ জুন ১৮৭৬ সালে বঙ্গ মহিলা বিদ্যালয় নামে আবার চালু হয়েছিল ।
জুয়েল রানা
মোহাম্মদ জুয়েল রানা (জন্ম: ২৫ ডিসেম্বর ১৯৯৫; জুয়েল রানা নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৪–১৫ মৌসুমে তিনি ঢাকা মোহামেডানে যোগদান করেছেন, যেখানে তিনি ২০ ম্যাচে ৭টি গোল করেছেন। ঢাকা মোহামেডানে ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি সাইফের হয়ে খেলেছেন। ২০১৮–১৯ মৌসুমে, তিনি সাইফ হতে বাংলাদেশী ক্লাব ঢাকা আবাহনীতে যোগদান করেছেন।
প্রারম্ভিক জীবন
মোহাম্মদ জুয়েল রানা ১৯৯৫ সালের ২৫শে ডিসেম্বর তারিখে বাংলাদেশের ঝিনাইদহে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
জুয়েল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।
২০১৫ সালের ৩০শে মে তারিখে, মাত্র ১৯ বছর ৫ মাস ৬ দিন বয়সে, জুয়েল সিঙ্গাপুরের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৪৫তম মিনিটে মধ্যমাঠের খেলোয়াড় সোহেল রানার বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জুয়েল সর্বমোট ১১ ম্যাচে অংশগ্রহণ করেছেন। জাতীয় দলের হয়ে অভিষেকের ৬ বছর, ৫ মাস ও ১৭ দিন পর, বাংলাদেশের জার্সি গায়ে প্রথম গোলটি করেছেন; ২০২১ সালের ১৬ই নভেম্বর তারিখে, শ্রীলঙ্কার বিরুদ্ধে ম্যাচের ৭১তম মিনিটে বাংলাদেশের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
মারিয়া রেসা
২০২০ সালে তাকে ফিলিপাইনের বিতর্কিত সাইবার অপরাধ বিরোধী আইন, সাইবার-লাইবেলে (ইন্টারনেটে ইমেইল বা অন্য কোনও মাধ্যমে কারো জন্য ক্ষতিকর তথ্য দেয়া) দোষী সাব্যস্ত করা হয়  । এই পদক্ষেপকে বিভিন্ন গোষ্ঠী ও সাংবাদিকরা গণমাধ্যমের স্বাধীনতা ও মানবাধিকারের উপর একটি আঘাত হিসেবে বিবেচনা করে নিন্দা প্রকাশ করে।
রেসাকে সারা বিশ্বের ভুয়া সংবাদের বিরুদ্ধে লড়াই করে এমন সাংবাদিকদের একজন হিসেবে টাইমস পার্সন অফ দ্য ইয়ার ২০১৮-তে অন্তর্ভুক্ত করা হয়েছিল। ১৩ ফেব্রুয়ারি, ২০১৯ তারিখে, ব্যবসায়ী উইলফ্রেডো কেং সম্পর্কিত একটি মিথ্যা সংবাদ র‍্যাপলারে প্রকাশ করার অভিযোগে তাকে সাইবারলাইবেলের জন্য গ্রেপ্তার করা হয়। ১৫ জুন, ২০২০ তারিখে ম্যানিলার একটি আদালত তাকে সাইবার লাইবেলের দায়ে দোষী সাব্যস্ত করে। যেহেতু তিনি ফিলিপাইনের রাষ্ট্রপতি রডরিগো দুতের্তের একজন স্পষ্টবাদী সমালোচক, তাই বিরোধী দল এবং আন্তর্জাতিক সম্প্রদায়ের অনেকেই তাকে গ্রেপ্তার এবং দোষী সাব্যস্ত করাকে দুতের্তের সরকারের রাজনৈতিক উদ্দেশ্যপ্রণোদিত কাজ হিসেবে দেখেছেন। রিপোর্টার্স উইদাউট বর্ডারস কর্তৃক চালু করা তথ্য ও গণতন্ত্র কমিশনের ২৫ জন শীর্ষস্থানীয় ব্যক্তিত্বের মধ্যে রেসা অন্যতম।
প্যারাসিটামল বিষক্রিয়া
প্যারাসিটামল বিষক্রিয়া (paracetamol poisoning) যা এসিটামিনোফেন বিষক্রিয়া নামেও পরিচিত, হলো মাত্রাতিরিক্ত প্যারাসিটামল (এসিটামিনোফেন) ওষুধ গ্রহণ করার ফলে শরীরে সৃষ্ট বিষক্রিয়া। বেশিরভাগ মানুষ অতিরিক্ত ওষুধ গ্রহণের প্রথম ২৪ ঘণ্টায় সামান্য বা অনির্দিষ্ট কিছু উপসর্গ প্রত্যক্ষ করেন যার মধ্যে রয়েছে ক্লান্তি অনুভব করা, পেটব্যাথা, বা বমি বমি ভাব। এর পর সাধারণত কয়েকদিন আর কোনো লক্ষণ দেখা যায় না, কিন্তু তার পরেই হলদে ত্বক, রক্ত জমাট বাঁধার সমস্যা, মানসিক বিভ্রান্তি বা এলোমেলো অবস্থার মতো উপসর্গ দেখা যায় যা যকৃতের অকার্যকারীতার কারণে সৃষ্টি হয়। অতিরিক্ত জটিলতার মধ্যে রয়েছে বৃক্কের অকার্যকারীতা, অগ্ন্যাশয় প্রদাহ, রক্তে শর্করার পরিমাণ কমে যাওয়া, এবং ল্যাকটিক অ্যাসিডোসিস। আক্রান্ত ব্যক্তির মৃত্যু না হলে সাধারণত কয়েক সপ্তাহের মধ্যেই সম্পূর্ণ সুস্থ হয়ে ওঠেন। সঠিক সময়ে চিকিৎসা করা না হলে কিছু ক্ষেত্রে আক্রান্ত রোগী নিজে নিজেই সুস্থ হয়ে উঠলেও অন্যথায় তা মৃত্যুর কারণ হয়।
দুর্ঘটনাজনক কারণে বা আত্মহত্যার প্রচেষ্টা হিসেবে প্যারাসিটামল বিষক্রিয়া ঘটে থাকতে পারে।. মদ্যাসক্তি, অপুষ্টিসহ অন্যান্য কিছু নির্দিষ্ট ওষুধ সেবনের কারণে এই বিষয়ক্রিয়ার প্রভাবে সৃষ্ট ঝুঁকির তীব্রতা বৃদ্ধি পায়। তবে যকৃতের ক্ষতি সরাসরি প্যারাসিটামলের কারণে হয় না, বরং এর বিপাক থেকে সৃষ্ট যৌগ এন-এসিটাইল-পি-বেনযোকুইনোন ইমাইনের (এনএপিকিউআই) কারণে হয়। এনএপিকিউআই যকৃতে গ্লুটাথায়োনের উৎপাদন হ্রাস করে যা প্যারাসিটামল থেকে সৃষ্ট বিষক্রিয়ার ক্ষতিকর প্রভাব ঠেকাতে কাজ করে। গ্লুটাথায়োনের অভাবে এনপিকিউআই সরাসরি যকৃতের কোষের ক্ষতিসাধন করা শুরু করে। প্যারাসিটামল গ্রহণের সুনির্দিষ্ট সময় পর রক্তে এর পরিমাণ পরীক্ষার মাধ্যমে এই বিষক্রিয়া পরিমাণ ও মারাত্মকতা নির্ণয় করা সম্ভব। ঝুঁকির মাত্রা নির্ণয়টি প্রায় সময়-ই পরীক্ষা থেকে প্রাপ্ত মান রুম্যাক-ম্যাথিউ নমোগ্রামে সাজানোর মাধ্যমে করা হয়।
অতিরিক্ত ওষুধ সেবনের পরপর-ই যদি আক্রান্ত ব্যক্তি চিকিৎসকের শরণাপন্ন হন সেক্ষেত্রে কাঠ-কয়লা বা চারকোলের গুড়ো গ্রহণের মাধ্যমে চিকিৎসা করা যেতে পারে। গ্রহণ করার পর ব্যক্তিকে বমি করানোর চেষ্টাকে নিরুৎসাহিত করা হয়। যদি বিষক্রিয়ার সম্ভাব্য ঝুঁকি থাকে তবে বিশনাষক বা অ্যান্টিডোট হিসেবে অ্যাসিটাইলসিস্টাইন গ্রহণের সুপারিশ করা হয় যা সাধারণত শুরুর পর ২৪ ঘণ্টা পর্যন্ত প্রদান করা হয়। বিষক্রিয়া থেকে আরোগ্যের পর আক্রান্ত ব্যক্তির মনোরোগ চিকিৎসকের সহায়তা নেওয়ার প্রয়োজন হতে পারে। যকৃৎ যদি অত্যন্ত মারাত্মকভাবে ক্ষতিগ্রস্ত হয় সেক্ষেত্রে শেষ চেষ্টা হিসেবে যকৃৎ প্রতিস্থাপনের প্রয়োজন হতে পারে। এ ধরনের প্রতিস্থাপনের প্রয়োজনীয়তা নিম্ন মাত্রার রক্তের পিএইচ, উচ্চ মাত্রার রক্তের ল্যাক্টেট, ও রক্ত জমাট বাধার সামর্থ্য হ্রাস পাওয়া, বা হেপাটিক এনসেফ্যালোপ্যাথির উল্লেখযোগ্য উপস্থিতির মাধ্যমে নির্ণয় করা হয়। তবে দ্রুত সময়ের মধ্যে চিকিৎসা করা হয়ে যকৃতের অকার্যকারীতার সম্ভাবনা খুব-ই কম। এ ধরনের ক্ষেত্রে মৃত্যুর সম্ভাবনা প্রায় ০.১%।
সর্বপ্রথম ১৯৬০-এর দশকে প্যারাসিটামল বিষয়ক্রিয়ার কথা বর্ণনা করা হয়। এই বিষক্রিয়ার হার বিশ্বের বিভিন্ন স্থানে বিভিন্ন রকম। মার্কিন যুক্তরাষ্ট্রে এ ধরনের ঘটনার পরিমাণ প্রতি বছর দশ হাজারেরও বেশি। যুক্তরাজ্যে মাত্রাতিরিক্ত ওষুধ গ্রহণের ফলে সৃষ্ট জটিলতার মধ্যে প্যারাসিটামল বিষক্রিয়ার পরিমাণ সর্বোচ্চ। বেশিরভাগ ক্ষেত্রেই ছোট বাচ্চারাই এ সমস্যার স্বীকার হয়। যুক্তরাষ্ট্র ও যুক্তরাজ্য উভয় দেশেই প্যারাসিটামল বিষয়ক্রিয়া যকৃতের জটিল অকার্যকারীতা বা একিউট লিভার ফেইলিউরের জন্য সবচেয়ে প্রচলিত কারণ।
জর্জ গিফেন
জর্জ গিফেন (George Giffen; জন্ম: ২৭ মার্চ, ১৮৫৯ - মৃত্যু: ২৯ নভেম্বর, ১৯২৭) দক্ষিণ অস্ট্রেলিয়ার নরউড এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের সদস্য হিসেবে খেলেছেন তিনি।
ঘরোয়া প্রথম-শ্রেণীর ক্রিকেটে দক্ষিণ অস্ট্রেলিয়ার প্রতিনিধিত্ব করেন। দলে তিনি মূলতঃ অল-রাউন্ডার ছিলেন। মাঝারিসারিতে ব্যাটিংয়ের পাশাপাশি মিডিয়াম পেস সহযোগে অফ-স্পিন বোলিং করতেন।
প্রারম্ভিক জীবন
অ্যাডিলেডের কাছাকাছি নরউডে রিচার্ড গিফেন নামীয় এক কাঠমিস্ত্রী ও তার স্ত্রী এলিজাবেথের (বিবাহ-পূর্ব: চাল্যান্ড) সন্তান তিনি। শৈশবকাল থেকেই ক্রিকেটের প্রতি আসক্ত হন ও চার্লস এবং জেমস গর্ডন নামীয় দুই ভাইয়ের সাথে খেলেন। তন্মধ্যে জেমস গর্ডন তাকে প্রশিক্ষণ দিয়েছিলেন। নরউড ক্রিকেট ক্লাবের মাধ্যমে তার ক্রিকেট জীবন শুরু হয় ও পরবর্তীকালে ওয়েস্ট অ্যাডিলেড ক্লাবে স্থানান্তরিত হন।
নভেম্বর, ১৮৭৭ সালে তাসমানিয়ার বিপক্ষে তার প্রথম-শ্রেণীর ক্রিকেটে অভিষেক ঘটে। খেলায় তিনি ৪৭ রান তোলেন ও প্রথম ইনিংসে ৪/৪৭ লাভ করেন। তাসমানিয়া ফলো-অনের কবলে পড়লে দ্বিতীয় ইনিংসে তিনি আরও ২ উইকেট লাভ করেন।
সাউথ অস্ট্রেলিয়া দলের নিয়মিত সদস্য ছিলেন তিনি। বেশ কয়েক মৌসুম তিনি তার পূর্ণ শক্তি প্রয়োগ করতে সক্ষম হলেও কোন কারণে ব্যাটিংয়ে সাফল্য লাভ না করলেও বল হাতে তা পূরণ করেছেন। প্রথম অস্ট্রেলীয় ক্রিকেটার হিসেবে প্রথম-শ্রেণীর ক্রিকেটে দশ সহস্রাধিক রান ও পাঁচশত উইকেট দখল করেছেন।
খেলোয়াড়ী জীবন
২২ বছর বয়সে ১৮৮১-৮২ মৌসুমে মেলবোর্নে সফরকারী ইংল্যান্ডের বিপক্ষে তার টেস্ট অভিষেক হয়। ৩০ রান সংগ্রহ করে টম এমেটের বলে বোল্ড হন তিনি। এছাড়াও কোন উইকেট পাননি ঐ খেলায়। সিডনিতে অনুষ্ঠিত দ্বিতীয় টেস্টে খেলার সুযোগ হয়নি তার। তৃতীয় টেস্টে ফিরে আসেন ও তার দল ৫ উইকেটে জয় পায়। কিন্তু খেলায় তিনি মাত্র দুই রান পান ও বোলিং করার সুযোগ পাননি। সিরিজের চূড়ান্ত টেস্টে উইলিয়াম স্কটনকে জ্যাক ব্ল্যাকহামের স্ট্যাম্পিংয়ের ফাঁদে ফেলে প্রথম উইকেট লাভ করেন। খেলায় তিনি ২/১৭ ও ১৪ রান তোলেন। ঐ খেলাটি ড্র হলেও অস্ট্রেলিয়া দল ২-০ ব্যবধানে সিরিজ জয় করে। তিনি তখন সবেমাত্র ডাকবিভাগের চাকরিতে যোগদান করেছেন। এরফলে তিনি চাকরি ছেড়ে দেয়ার চিন্তা-ভাবনা করছিলেন।
১৮৮৬ সালে ইংল্যান্ড সফরে তিনি তেমন সফলতা পাননি। তিন টেস্টের সিরিজের সবগুলোতেই হেরে যায় অস্ট্রেলিয়া দল। উইজডেন ক্রিকেটার্স অ্যালমেনাক মন্তব্য করে যে, অস্ট্রেলিয়া দলের খেলার মান তেমন উঁচু স্তরের ছিল না। তারচেয়ে কাউন্টির সেরা দলই একটি দেশের প্রতিনিধিত্ব করতে সক্ষম ছিল। সিরিজে তিনি মাত্র ৬০ রান ও মাত্র ৪ উইকেট পান। কিন্তু অন্যান্য খেলায় তিনি অধিকতর সফল ছিলেন। রান সংগ্রহ করেছিলেন ১,৪২৪ যা কেবলমাত্র স্যামি জোন্স তার তুলনায় বেশি করেছিলেন। এছাড়াও কমপক্ষে ১৩-বার পাঁচ উইকেটসহ ১৫৪ উইকেট পান।  ১৮৯৪-৯৫ মৌসুমের অ্যাশেজ সিরিজে অস্ট্রেলিয়া দলের অধিনায়কের দায়িত্ব পালন করেছেন।
সম্মাননা
অ্যাডিলেড ওভালের গ্র্যান্ডস্ট্যান্ড তার সম্মানার্থে নামকরণ করা হয়। ২৬ ফেব্রুয়ারি, ২০০৮ তারিখে তাকে অস্ট্রেলীয় ক্রিকেট হল অব ফেমে অন্তর্ভুক্ত করা হয়।
‘উইদ ব্যাট এন্ড বল’ শিরোনামীয় আত্মজীবনীমূলক গ্রন্থ প্রকাশ করেন।
ব্যক্তিগত জীবন
ক্রিকেটের পাশাপাশি অস্ট্রেলীয় রুলস ফুটবলের বৃহৎ আসরে অংশ নিয়েছেন। নরউড ফুটবল ক্লাবে খেলেন। সাউথ অস্ট্রেলিয়ান ফুটবল অ্যাসোসিয়েশনে ক্লাবের সদস্যরূপে কিকের মাধ্যমে প্রথম গোল করার কৃতিত্ব রয়েছে তার। তার খেলা প্রসঙ্গে ঐ সময়ের জনৈক পর্যবেক্ষক মন্তব্য করেন যে, তিনি অসম্ভব গতিতে দৌঁড়ুতেন। প্রতিপক্ষীয় খেলোয়াড়েরা স্থির দৃষ্টিতে তার কিক লক্ষ্য করতো। বাঁক খাবার সময় সকলে তার উপর ঝাঁপিয়ে পড়ার চেষ্টা করতো।
২৯ নভেম্বর, ১৯২৭ তারিখে ৬৮ বছর বয়সে দক্ষিণ অস্ট্রেলিয়ার পার্কসাইডে জর্জ গিফেনের দেহাবসান ঘটে।
রুক্মা বাঈ
রুক্মা বাঈ (২২শে নভেম্বর ১৮৬৪ - ২৫শে সেপ্টেম্বর ১৯৫৫) একজন ভারতীয় চিকিৎসক এবং নারীবাদী ছিলেন। তাকে ব্রিটিশ ভারতের প্রথম অনুশীলনকারী ডাক্তারদের মধ্যে একজন হিসেবে গন্য করা হয়, পাশাপাশি ১৮৮৪ থেকে ১৮৮৮ সালের মধ্যে বালিকা বধূ হিসাবে তার বিবাহের সাথে জড়িত একটি পথপ্রদর্শন সূচক আইনি মামলায়ও তিনি জড়িত। মামলাটি, ব্রিটিশ শাসিত ভারত এবং ইংল্যান্ড উভয় জায়গায়, আইন বনাম ঐতিহ্য, সামাজিক সংস্কার বনাম রক্ষণশীলতাবাদ এবং নারীবাদের মত বেশিরভাগ বিষয়গুলিতে উল্লেখযোগ্যভাবে জনসাধারণের বিতর্ক উত্থাপিত করেছে। এই মামলা এবং বিতর্ক অবশেষে সম্মতি বয়সের আইন  রচনায় অবদান রেখেছিল।
প্রথম জীবন
রুক্মা বাঈ একটি মারাঠি পরিবারে জন্মগ্রহণ করেন। তার বাবার নাম ছিল জনার্দন পান্ডুরঙ্গ এবং মায়ের নাম জয়ন্তীবাঈ। তার দুই বছর ও তার মায়ের সতেরো বছর বয়সে তার বাবা মারা যান। তার স্বামীর মৃত্যুর ছয় বছর পর, জয়ন্তীবাই, বম্বের বিখ্যাত চিকিৎসক ও সামাজিক কর্মী বিপত্নীক ডাঃ সখারাম অর্জুনকে বিবাহ করেছিলেন। সুতার (ছুতার) সম্প্রদায়ের মধ্যে বিধবাদের পুনর্বিবাহের চল ছিল, - এই দম্পতিটি সেই সম্প্রদায়ের ছিলেন।
আড়াই বছর পরে, ১১ বছর বয়সী রুক্মা বাঈকে, তার সৎ বাবার এক সম্পর্কিত ভাই, ১৯ বছর বয়সী দাদাজী ভিকাজীর সাথে বিবাহ দেওয়া হয়। ঠিক করা হয় যে, পারম্পরিক আদর্শ থেকে সরে গিয়ে, দাদাজী রুক্মা বাঈয়ের পরিবারের সাথে থাকবেন ঘর জামাই হিসাবে, এবং তার সম্পূর্ণ খেয়াল রাখা হবে। তার কাছে প্রত্যাশা ছিল তিনি শিক্ষা গ্রহণ করবেন এবং "একটি ভাল মানুষ" হবেন। বিবাহের ছয় মাসের মধ্যে, রুক্মা বাঈ বয়ঃসন্ধিকালে পৌঁছে যান। এর পর গর্ভাধানের ঐতিহ্যবাহী অনুষ্ঠান অনুষ্ঠিত হয়, যা ছিল বিবাহের নির্জনবাসের অনুষ্ঠানের সময় সংকেত। কিন্তু ডাঃ সখারাম অর্জুন, সংস্কারবাদী প্রবণতার একজন বিশিষ্ট চিকিৎসক হয়ে, প্রারম্ভিক নির্জনবাসের অনুমতি দেন নি।
২০ বছর বয়সী ভিকাজী এতে অসন্তুষ্ট হন। তিনি রুক্মা বাঈ এর পরিবারে চাহিদামত "একটি ভাল মানুষ" হবার পরিকল্পনাতেও ক্ষুব্ধ ছিলেন। শিক্ষার প্রতি তার বিরাগ ছাড়াও, বাধ্যতামূলকভাবে বিদ্যালয়ের ৬ষ্ঠ মানে পড়াও তার জন্য বিরক্তিকর ছিল, কারণ তখন তার বিশ্ববিদ্যালয়ে যাবার বয়স। এর মধ্যে, ভিকাজীর মায়ের মৃত্যু হয় এবং, এবং সখারাম অর্জুনের পরামর্শের বিরুদ্ধে গিয়ে, তিনি তার মামা নারায়ণ ধুরমাজীর সাথে বসবাস শুরু করলেন। ধুরমাজীর বাড়ির পরিবেশে ভিকাজী আরও অলস এবং পথভ্রষ্ট হয়ে গেলেন। তিনি অবশেষে ঋণগ্রস্ত হয়ে পড়লেন এবং আশা করলেন, রুক্মা বাঈ এর সম্পত্তি দিয়ে তিনি ঋণশোধ করবেন।
বিপরীত দিকে, একই বছরে ফ্রি চার্চ মিশন গ্রন্থাগার থেকে বই নিয়ে রুক্মা বাঈ বাড়িতে পড়তেন। ধর্মীয় ও সামাজিক সংস্কারকদের সাথে তার বাবার সংযোগের কারণে তিনি বিষ্ণু শাস্ত্রী পন্ডিতের মতো বিশিষ্ট মানুষের সংস্পর্শে এলেন। বিষ্ণু শাস্ত্রী সেই সময়ে পশ্চিম ভারতে নারীদের উন্নতির কারণগুলির একটি শক্তিশালী সমর্থক ছিলেন। এর সঙ্গে ইউরোপীয় পুরুষ ও মহিলারা তাকে উদার সংস্কারবাদের মুখোমুখি করে। তার মায়ের সাথে, তিনি নিয়মিত আর্য মহিলা সমাজ এবং প্রার্থনা সমাজের সাপ্তাহিক বৈঠকে যোগ দিতেন।
১২ বছর বয়সী রুক্মা বাঈ ধুরমাজীর পরিবারে গিয়ে ভিকাজীর সাথে বসবাস করতে অস্বীকার করেন, তাকে সমর্থন করেন তার সৎ বাবা।
"বিবাহ অধিকার পুনঃস্থাপন" ভিকাজী কৃত মামলা
১৮৮৪ এর মার্চ মাসে, ভিকাজী তার আইনজীবী চক ও ওয়াকারের মাধ্যমে সখারাম অর্জুনকে একটি আইনি নোটিশ পাঠান, রুক্মা বাঈয়ের সাথে সংযোগে বাধা দিতে বিরত থাকতে বলে। অবশেষে সখারাম অর্জুন আইনি সাহায্য নেন এবং আইনজীবী পেইন-গিলবার্ট ও সায়নির মাধ্যমে, রুক্মা বাঈ কেন ভিকাজীর সঙ্গে কেন থাকবেননা তার কারণ দর্শান।
১৮৮৫ সালে, "ভিকাজী বনাম রুক্মা বাঈ, ১৮৮৫" শিরোনামে, ভিকাজীর "বিবাহ অধিকার পুনঃস্থাপন" মামলা আদালতে ওঠে এবং বিচারপতি রবার্ট হিল পিনহী রায় দেন যে এই মামলায় অধিকার পুনঃস্থাপনের ইংরাজি উদাহরণ খাটেনা, সম্মত প্রাপ্তবয়স্কদের ক্ষেত্রে ইংরেজি আইন যেভাবে চলে। তিনি ইংরেজি আইনের ক্ষেত্রেও দোষ খুঁজে পেয়েছিলেন এবং হিন্দু আইনের কোন উদাহরণ খুঁজে পাননি। তিনি ঘোষণা করেছিলেন যে রুক্মা বাঈ তার "অসহায় শৈশব"এ বিবাহবন্ধনে আবদ্ধ হয়েছিলেন এবং তিনি একজন যুবতীকে বাধ্য করতে পারেননা। এর কিছুদিন পরেই বিচারপতি পিনহী অবসর গ্রহণ করেন। ১৮৮৬ সালে, মামলাটি পুনর্বিচারের জন্য আনা হয়েছিল। রুক্মা বাঈ এর পরামর্শদাতা ছিলেন জন ডানকান ইনভারারিটি জে. ডি. ইনভারারিটি জুনিয়র এবং কাশিনাথ ত্রিম্বক তেলং। মামলাটি সমাজের বিভিন্ন বিভাগ থেকে সমালোচনার সৃষ্টি করে, কিছু ক্ষেত্রে দাবি করা হয় যে, আইনটি হিন্দু প্রথার পবিত্রতাকে সম্মান করে না। বিশেষভাবে, বিচারপতি পিনহীর সিদ্ধান্তের সমালোচনা, ভিকাজীকে সমর্থন করে, বিশ্বনাথ নারায়ণ মাণ্ডলিক (১৮৩৩–৮৯) দ্বারা পরিচালিত একটি অ্যাংলো-মারাঠি সাপ্তাহিক নেটিভ ওপিনিওন থেকে এসেছিল। বাল গঙ্গাধর তিলক তাঁর পরিচালিত একটি পুনে সাপ্তাহিক মারহাট্টাতে লিখলেন যে, বিচারপতি পিনহী হিন্দু আইনের মাহাত্ম্য বুঝতে পারছেন না, এবং তিনি "সহিংস উপায়" দ্বারা এর সংস্কার করতে চাইলেন। এরমধ্যে, বিচারের আগে এবং বিচারের সময়, টাইমস অফ ইন্ডিয়াতে এ হিন্দু লেডি ছদ্মনামে পরপর নিবন্ধ প্রকাশিত হতে থাকল, এতেও জনতার মধ্যে প্রতিক্রিয়া সৃষ্টি হল। পরবর্তীতে এটি প্রকাশিত হয়েছিল যে লেখক ছিলেন রুক্মা বাঈ। গণ বিতর্ক একাধিক বিষয়কে ঘিরে আবর্তিত হতে থাকল - হিন্দু বনাম ইংরেজি আইন, ভিতর থেকে বনাম বাইরে থেকে সংস্কার এবং প্রাচীন প্রথাগুলির সম্মান প্রাপ্য বা প্রাপ্য নয়। ১৮৮৬ সালের ১৮ই মার্চ মামলার বিরুদ্ধে প্রথম আপীল করা হয় এবং প্রধান বিচারপতি স্যার চার্লস সার্জেন্ট ও বিচারপতি এল.এইচ. বেইলী তাকে সমর্থন করেন। ৪ঠা মার্চ ১৮৮৭, বিচারপতি ফারান, হিন্দু আইনের ব্যাখ্যা ব্যবহার করে, রুক্মা বাঈকে "তাঁর স্বামীর সঙ্গে থাকুন বা ছয় মাস কারাদণ্ডের মুখোমুখি হন", এই আদেশ দেন। রুক্মা বাঈ বলেছিলেন যে, রায় মেনে চলার বদলে তিনি কারাগারে যাবেন। এর ফলে আরও আন্দোলন ও সামাজিক বিতর্ক ঘটে। বাল গঙ্গাধর তিলক কেশরিতে লিখলেন 'রুক্মা বাঈয়ের প্রতিবাদ আসলে ইংরেজি শিক্ষার ফল এবং ঘোষণা করলেন যে, হিন্দুধর্ম বিপদের মুখে। অন্য দিকে, ম্যাক্স মুলার লেখেন যে আইনি পথে রুক্মা বাঈয়ের মামলার সমস্যাটির সমাধান হবেনা এবং রুক্মা বাঈয়ের শিক্ষা তাকে তার নিজের পছন্দের সেরা বিচারক করে তুলেছে।
বিবাহ বিচ্ছেদ
আদালতে মামলাটি অনেকদিন চলে, যার ফলে বিবাহের শপথের বৈধতা নিশ্চিত হয়। উপায়ন্তর না থাকায় রুক্মা বাঈ রাণী ভিক্টোরিয়া কে আবেদন করেন। তিনি আদালতকে বাতিল করে বিয়ে ভেঙ্গে দেন।
১৮৮৮ সালের জুলাই মাসে, ভিকাজীর সাথে একটি বন্দোবস্ত হয়েছিল এবং তিনি দুই হাজার টাকা নিয়ে রুক্মা বাঈয়ের ওপর থেকে তার দাবি ছেড়ে দেন। ভিকাজী ১৮৮৯ সালে পুনরায় বিয়ে করেন।
ভূমধ্যসাগরীয় অঞ্চলের ইতিহাস
ভূমধ্যসাগর হচ্ছে তিনটি মহাদেশকে ঘিরে বিভিন্ন মানুষের মধ্যে পরিবহন, বাণিজ্য ও সাংস্কৃতিক বিনিময়ের কেন্দ্রীয় মহাসড়ক: পশ্চিম এশিয়া, উত্তর আফ্রিকা এবং দক্ষিণ ইউরোপ। মেসোপটেমিয়, মিশরীয়, কেনানীয়, ফিনিশিয়, হিব্রু, কার্থজিনিয়, গ্রীক, ফার্সি, থ্রেসিয়ান, এট্রস্কান, আইবেরিয়, রোমান, বাইজেন্টাইন, বুলগেরীয়, আরব, বারবার, উসমানীয়, খ্রিস্টান এবং ইসলামী সংস্কৃতির উৎস এবং ক্রমবিকাশ উপলব্ধি করার জন্য ভূমধ্যসাগরীয় অববাহিকার সংস্কৃতি এবং মানুষের ইতিহাস গুরুত্বপূর্ণ।
প্রাথমিক ইতিহাস
ফ্রান্সের লেজিগানান-লা-ক্যাবে, স্পেনের ওর্সে, ইতালির মন্টে পোগিওলো এবং বুলগেরিয়ার কোজার্নিকা ইউরোপের প্রাচীনতম প্যালিওলিথিক স্থান এবং এগুলো ভূমধ্যসাগরীয় অববাহিকার আশেপাশে অবস্থিত।
খ্রিস্টপূর্ব ১৩০,০০০ বছর পূর্বে ক্রেটে পাথরের সরঞ্জামের প্রমাণ রয়েছে, এতে প্রমাণ হয় যে আদি মানুষ দ্বীপে পৌঁছানোর জন্য নৌকা ব্যবহার করতে সক্ষম ছিল।
সভ্যতার সাংস্কৃতিক পর্যায় (নগর কেন্দ্রগুলির আশেপাশে সংগঠিত সমাজ) প্রথম দেখা যায় দক্ষিণ-পশ্চিম এশিয়াতে, খ্রিস্টপূর্ব ৮ম সহস্রাব্দের শুরু থেকে, কাতাল হুইয়ুকের মতো প্রোটো-নগর কেন্দ্রগুলির নিওলিথিক ধারার প্রসার হিসাবে। নগর সভ্যতাগুলি যথাযথভাবে চ্যালকোলিথিতে, ৫ম থেকে ৪র্থ সহস্রাব্দে মিশরে এবং মেসোপটেমিয়ায় উত্থিত হতে শুরু করে।
বল্কান অঞ্চলে হস্তনির্মিত সোনার জিনিসসমূহ খ্রিস্টপূর্ব ৪র্থ সহস্রাব্দ থেকে পাওয়া যায়, যেমন বিশ্বের প্রাগৈতিহাসিক ইতিহাসের অন্যতম গুরুত্বপূর্ণ প্রত্নতাত্ত্বিক স্থান - বুলগেরিয়ার লেক ভার্না র নিকটে ভার্না নেক্রোপলিসে খ্রিস্টপূর্ব ৪৫৬৯–৪৩৪০ সালের সমাধিসৌধে পাওয়া গেছে, এক সূত্র (লা নিসে ২০০৯) মতে ধারণা করা হয় যে হস্তনির্মিত সোনার জিনিসসমূহ বহুপ্রাচীন "নিখুত ভাবে নিরূপিত-তারিখযুক্ত"। ১৯৯০ সালে পশ্চিম তীরের চতুর্থ সহস্রাব্দের ওয়াদি কানা গুহা কবরস্থানে হস্তনির্মিত সোনার জিনিসসমূহ পাওয়া যায় লেভান্তের আগে।
চতুর্থ সহস্রাব্দের শেষ শতাব্দীতে ব্রোঞ্জ যুগ এই অঞ্চলে বিকশিত হয়েছিল। উর্বর চন্দ্রকলার নগর সভ্যতায় সেসময় লিখন পদ্ধতি চালু হয়েছে এবং আমলাতন্ত্রের বিকাশ ঘটে, তৃতীয় সহস্রাব্দের মধ্যভাগে নবিন সাম্রাজ্য বিকাশের দিকে পরিচালিত হয়েছে। দ্বিতীয় সহস্রাব্দে ভূমধ্যসাগরীয় পূর্ব উপকূলরেখা বরাবর হিট্টাইট এবং মিশরীয় সাম্রাজ্য আধিপত্য বিস্তার করে, তারা নগর রাষ্ট্র লেভান্তের (কেনান) নিয়ন্ত্রণের জন্য দ্বন্দ্বে লিপ্ত হয়।
ব্রোঞ্জ যুগের পতন হলো শেষ ব্রোঞ্জ যুগ থেকে আদি আয়রন যুগে রূপান্তর, এজিয়ান এবং আনাতোলিয়ার রাজপ্রাসাদের অর্থনীতির পতনের দ্বারা এটি সূচিত হয়েছিল, যা প্রাচীন নিকট প্রাচ্যের ইতিহাসে অন্ধকার যুগের বিচ্ছিন্ন গ্রাম সংস্কৃতি দ্বারা একটি বিরতির পরে প্রতিস্থাপিত হয়েছিল। কেউ কেউ এমন অনুঘটককে বলেন যে ব্রোঞ্জ যুগ একটি "বিপর্যয়" দিয়ে শেষ হয়েছিল। ব্রোঞ্জ যুগের পতন কোনও প্রযুক্তিগত ইতিহাসের প্রসঙ্গে দেখা যেতে পারে যা ধীর গতিতে ঘটিছিল, তুলনামূলকভাবে এই অঞ্চলে লৌহ-কর্ম প্রযুক্তির ধারাবাহিক প্রসার ঘটে, ত্রয়োদশ এবং দ্বাদশ শতকে রোমানিয়া যা করছে তা হলো প্রতিভাসম্পন্ন লোহার কাজ শুরু করে। ১২০৬ থেকে ১১৫০ খ্রিস্টপূর্বাব্দের মধ্যে মাইসিনীয় রাজ্যগুলির সাংস্কৃতিক পতন, আনাতোলিয়া এবং সিরিয়ায় হিট্টাইট সাম্রাজ্য এবং সিরিয়া ও ইস্রায়েলে মিশরীয় সাম্রাজ্য, দূরপাল্লার বাণিজ্য যোগাযোগের বিভক্তি এবং হঠাৎ শিক্ষায় অন্ধকার নেমে আসে। এই সময়ের প্রথম ধাপে, ট্রয় এবং গাজার মধ্যবর্তী প্রায় প্রতিটি শহরই নিদারুণভাবে ধ্বংস হয়ে যায় এবং এরপরে প্রায়শই জনশূণ্য হয়ে পড়ে থাকে (উদাহরণস্বরূপ, হাট্টুসাস, মাইসিনি, উগারিত)। অন্ধকার যুগের ক্রমান্বয় সমাপ্তি ঘটে যখন খ্রিস্টপূর্ব দশম শতাব্দীর মাঝামাঝি সময়ে নব্য-হিট্টাইট আরমিয়ান রাজ্যগুলির উত্থান এবং নব্য-আসিরীয় সাম্রাজ্যের উত্থান ঘটেছিল। আনু. দ্বাদশ শতকের শুরুতে লেভান্ত থেকে ফিনিশিয়া সম্প্রসারণের কারণে ভূমধ্যসাগরকে ঘিরে পুরো উপকূলীয় অঞ্চল উল্লেখযোগ্যভাবে জড়িয়ে পড়ে। ফার্নান্দ ব্রুদেল দ্য পার্সপেক্টিভ অব দ্য ওয়ার্ল্ডে মন্তব্য করেন যে সাম্রাজ্য দ্বারা বেষ্টিত "বিশ্ব-অর্থনীতি" এর প্রাথমিক উদাহরণ হচ্ছে ফিনিশিয়া। ফিনিশীয় সংস্কৃতি এবং সামুদ্রিক শক্তির উচু স্থানটি সাধারণত আনু. ১২০০-৮০০ খ্রিস্টপূর্বাব্দে স্থাপিত হয়। এর অনেক আগে ফোনিশীয়রা অনেকগুলি গুরুত্বপূর্ণ বসতি স্থাপন করে: বাইব্লোস, টায়ার, সিডন, সিমিরা, আরওয়াদ এবং বেরিতুস, সকলেই আমার্না ফলকে উপস্থিত।
ফিনিশীয় এবং আসিরিয়রা নিকট প্রাচ্যের শেষ ব্রোঞ্জ যুগের সংস্কৃতির উপাদানসমূহ লৌহ যুগের গ্রীস এবং ইতালিতে নিয়ে গিয়েছিল, তবে আরও উত্তর-পশ্চিম আফ্রিকা এবং আইবেরিয়ার দিকে, ভূমধ্যসাগরীয় ইতিহাসের সূচনা করে যা এখন ধ্রুপদী প্রাচীন যুগ হিসাবে পরিচিত। তাদের উল্লেখযোগ্য অবদান বর্ণানুক্রমিক লিখন পদ্ধতি, যা লৌহ যুগের ভূমধ্যসাগরীয় সভ্যতার বৈশিষ্ট্য হয়ে উঠেছে, আসিরিয়ার কিউনিফর্ম লিখনপদ্ধতি এবং দূর প্রাচ্যের লোগোগ্রাফিক পদ্ধতির (এবং পরবর্তীকালে ভারতের আবুগিদা পদ্ধতির) বিপরীত পদ্ধতি ছিল।
ধ্রুপদী প্রাচীন যুগ
ধ্রুপদী প্রাচীন যুগের দুটি উল্লেখযোগ্য ভূমধ্যসাগরীয় সভ্যতা হচ্ছে গ্রীক নগর রাষ্ট্র এবং ফিনিশীয় সভ্যতা। গ্রীকরা কৃষ্ণ সাগর থেকে দক্ষিণে লোহিত সাগর পেরিয়ে সম্প্রসারিত হয়েছিল। ফিনিশীয়রা পশ্চিম ভূমধ্যসাগর দিয়ে উত্তর আফ্রিকা এবং আইবেরীয় উপদ্বীপে পৌঁছেছিল। ফিনিশীয় এবং এশিয়া মাইনরের কিছু গ্রীক নগর রাষ্ট্র হাখমানেশি পারসিক সাম্রাজ্যের নৌ বাহিনী সরবরাহ করেছিল। খ্রিস্টপূর্ব ৫ম শতাব্দীতে গ্রিকো-পারসিক যুদ্ধের পরে পারস্যের আধিপত্য শেষ হয়েছিল এবং খ্রিস্টপূর্ব চতুর্থ শতাব্দীতে পারসিকরা ম্যাসেডোনিয়াদের দ্বারা জীর্ণ হয়ে যায়। ওদ্রিসীয় রাজ্যটি খ্রিস্টপূর্ব পঞ্চম শতাব্দী থেকে খ্রিস্টীয় প্রথম শতাব্দীর মধ্যে সবচেয়ে গুরুত্বপূর্ণ এবং শক্তিশালী থ্রেশীয় রাষ্ট্র হিসাবে বিদ্যমান ছিল।
পারসিক যুগ
খ্রিস্টপূর্ব ৬ষ্ঠ শতাব্দী থেকে খ্রিস্টপূর্ব চতুর্থ শতাব্দীর প্রথমার্ধ পর্যন্ত, ভূমধ্যসাগরীয় অঞ্চলের উল্লেখযোগ্য জনগোষ্ঠী হাখমানেশি পারসিক শাসনের অধীনে এসেছিল এবং এ সময় তারা ভূমধ্যসাগরীয় এলাকায় আধিপত্য বিস্তার করেছিল। মহান সাইরাস প্রতিষ্ঠিত এই সাম্রাজ্যের মধ্যে ম্যাসেডোনিয়া, থ্রেস এবং পশ্চিম কৃষ্ণ সাগর উপকূল (আধুনিক কালের দক্ষিণপূর্ব এবং পূর্ব বুলগেরিয়া), মিশর, আনাতোলিয়া, ফিনিশীয় এলাকা, লেভান্ত এবং ভূমধ্যসাগরের অনেক অববাহিকা অঞ্চল অন্তর্ভুক্ত ছিল।  মহান দারিয়াসকে (প্রথম দারিয়াস) পারসিক বহরে বিনিয়োগকারী প্রথম হাখমানেশি রাজা হিসাবে কৃতিত্ব দেওয়া হয়। এমনকি তখন গ্রিস বা মিশরে কোনও প্রকৃত "সাম্রাজ্যিক নৌবাহিনী" বিদ্যমান ছিল না। দারিয়াসের অধীনে পারস্য প্রথম সাম্রাজ্য যারা প্রথম নিয়মিত সাম্রাজ্যিক নৌবাহিনীর সূত্রপাত ও কার্যক্ষেত্রে নিয়োগ করে। ফিনিশীয় এবং গ্রীক উভয়ই সাইপ্রিয়ট এবং মিশরীয়দের পাশাপাশি হাখমানেশি পারস্য সাম্রাজ্যকে বেশিরভাগ নৌ বাহিনী সরবরাহ করেছিল। ভূমধ্যসাগরে পুরো পারসিক আধিপত্য খ্রিস্টপূর্ব ৫ম শতাব্দীতে গ্রিকো-পারসিক যুদ্ধের পরে শেষ হয়ে যায় এবং শেষ পর্যন্ত খ্রিস্টপূর্ব চতুর্থ শতাব্দীর শেষদিকে আলেকজান্ডারের বিজয়ের পরে পারসিকরা ভূমধ্যসাগরে তাদের সমস্ত প্রভাব হারিয়ে ফেলে।
হেলেনীয় যুগ
প্রাচীন গ্রীসের উত্তরতম অংশে প্রাচীন ম্যাসিডোনিয়া রাজ্যের প্রযুক্তিগত এবং সাংগঠনিক দক্ষতাকে অশ্বারোহী যুদ্ধের দীর্ঘ ইতিহাসে অনুকরণ করা হয়েছে। হেটাইরোই (সহচর অশ্বারোহী বাহিনী) কে সে সময়ের সবচেয়ে শক্তিশালী হিসাবে বিবেচনা করা হতো। মহান আলেকজান্ডারের অধীনে পূর্ব দিকে এবং একাধিক চূড়ান্ত লড়াইয়ের মাধ্যমে এই বাহিনী প্রমাণিত হয়েছে, এটি পারস্য বাহিনীকে নাস্তানাবুদ করেছিল এবং ভূমধ্যসাগরের প্রভাবশালী সাম্রাজ্যের দায়িত্ব গ্রহণ করেছিল। তাদের ম্যাসেডোনিয়া সাম্রাজ্যের মধ্যে বর্তমান গ্রীস, বুলগেরিয়া, মিশর, ফিনিশীয় এলাকা এবং ভূমধ্যসাগরীয় অববাহিকা এবং এশিয়া মাইনারের অনেক অঞ্চল অন্তর্ভুক্ত ছিল।
ভূমধ্যসাগরের প্রধান কেন্দ্রগুলি তখন আলেকজান্ডারের সাম্রাজ্যের অংশে পরিণত হয়েছিল। তাঁর সাম্রাজ্য দ্রুত ভেঙ্গে পড়ে এবং মধ্য প্রাচ্য, মিশর এবং গ্রীস শীঘ্রই আবার স্বাধীন হয়। আলেকজান্ডারের বিজয় পুরো অঞ্চল জুড়ে গ্রীক জ্ঞান এবং চিন্তা ছড়িয়ে দেয়।
রোমান–কার্থেজীয় দ্বন্দ্ব
এই পূর্বাঞ্চলীয় শক্তিগুলি শীঘ্রই আরও পশ্চিমে পশ্চিমাদের দ্বারা ছড়িয়ে পড়তে শুরু করে। উত্তর আফ্রিকাতে কার্থেজের প্রাক্তন ফিনিশীয় বসতি তার চারপাশের অঞ্চলে এমন একটি সাম্রাজ্যের আধিপত্য বিস্তার করেছিল যেটিতে অনেক ফিনিশীয় প্রভাব ছিল। তবে এটি রোমের ইতালীয় উপদ্বীপের একটি শহর ছিল যা অবশেষে পুরো ভূমধ্যসাগরীয় অববাহিকায় আধিপত্য বিস্তার করে। ইতালি জুড়ে প্রথমে ছড়িয়ে পড়া রোম দ্বিতীয় পিউনিক যুদ্ধে রোমের বিরুদ্ধে হানিবলালের বিখ্যাত প্রচেষ্টা সত্ত্বেও পিউনিক যুদ্ধে কার্থেজকে পরাজিত করেছিল।
তৃতীয় পিউনিক যুদ্ধের পর রোম ভূমধ্যসাগরীয় অঞ্চলে নেতৃস্থানীয় শক্তিতে পরিণত হয়ে ওঠে। রোমানরা শীঘ্রই গ্রীস দখল করে পূর্বদিকে অগ্রসর হয় এবং গ্রীক ঐতিহ্য রোমান সাম্রাজ্যে গুরুত্বপূর্ণ ভূমিকা পালন করে। এই সময়ে উপকূলীয় বাণিজ্য সংস্কৃতিগুলি এককালের মহান শক্তির প্রাণকেন্দ্র অন্তর্দেশীয় নদী উপত্যকাগুলির উপর পুরোপুরি প্রাধান্য লাভ করে। মিশরীয় শক্তি নীল নগর থেকে উপকূলীয় অঞ্চলে বিশেষত আলেকজান্দ্রিয়াতে চলে গিয়েছিল। মেসোপটেমিয়া রোমান সাম্রাজ্য এবং পারসিকদের মধ্যে একটি সীমানা পাড় অঞ্চলে পরিণত হয়েছিল।
রোমান মারে নস্ট্রাম
অগাস্টাস যখন রোমান সাম্রাজ্য প্রতিষ্ঠা করেন তখন ভূমধ্যসাগরকে রোমানরা মেরে নস্ট্রাম (লাতিন: "আমাদের সাগর") বলা শুরু করে। তাদের সাম্রাজ্য এই সাগরকে কেন্দ্র করে গড়ে উঠেছিল এবং সমস্ত অঞ্চল বাণিজ্য ও নৌ-বিকাশে পরিপূর্ণ ছিল। ইতিহাসে প্রথমবারের মতো পুরো সমুদ্র (ভূমধ্যসাগর) জলদস্যু মুক্ত ছিল। কয়েক শতাব্দী ধরে ভূমধ্যসাগর একটি "রোমান হ্রদ" ছিল, যার চারদিক সাম্রাজ্য দ্বারা পরিবেষ্টিত ছিল।
তবে পঞ্চম শতাব্দীতে সাম্রাজ্য ভেঙে টুকরো টুকরো হতে শুরু করে, এবং ৪৭৬ খ্রিস্টাব্দের পর রোম ধ্বংস হয়ে যায় ।
দাসত্ব
মধ্যযুগে র সময়ে দাসত্ব সমস্ত ভূমধ্যসাগরীয় সমাজগুলির একটি কৌশলগত এবং অত্যন্ত গুরুত্বপূর্ণ অংশ ছিল। কৃষক, জেলে এবং বণিকদের কাছে দাস বানানোর হুমকি নিয়মিত ভয়ের কারণ ছিল। যাদের অর্থ আছে বা যাদের আর্থিক সামর্থ ছিল তারা কেবল সহায়তার অভাবের আশঙ্কা ছিল, তাদের মুক্তিপণ আদায় করার জন্য অপহরণের হুমকি দেওয়া হতো।
মধ্যযুগে ভূমধ্যসাগরীয় অঞ্চলে মানুষের মধ্যে এমন অনেক কিছুই ঘটতে পারতো:
সম্রাটরা বিপুল সংখ্যক বন্দীকে নিয়ে যেতেন, রাজধানীর মধ্য দিয়ে তাদের কুচকাওয়াজ করাতেন, তাদের লুণ্ঠনের সম্মানে ভোজ করতেন এবং বিজয়ের স্মারক হিসাবে কূটনীতিকদের সামনে উপস্থিত করতেন।
মার্টিন শোয়ার্জশিল্ড
মার্টিন শোয়ার্জশিল্ড ছিলেন জার্মান বংশভুত মার্কিন জ্যোতির্বিদ। তিনি ছিলেন বিখ্যাত জার্মান পদার্থবিদ কার্ল শোয়ার্জশিল্ড এর ছেলে এবং সুইস জ্যোতির্বিদ রবার্ট এমডেন এর ভ্রাতুষ্পুত্র।
জীবনী
মার্টিন শোয়ার্জশিল্ড জার্মানির পটসডামের বিশিষ্ট ইহুদী পরিবারে জন্মগ্রহণ করেন। তার বাবার ইচ্ছা এবং সঙ্গতিপূর্ণ অনুরোধে ১৯১৬ সালে তিনি পরিবারসহ গটিনজেনে চলে যান । তিনি গটিজেন ইউনিভার্সিটিতে পড়াশুনা করেছিনে এবং সেখানেই ডক্টরাল পড়াশোনা শেষ করেন। ১৯৩৬ সালে তিনি নরওয়ের উদ্দেশ্যে জার্মানি ত্যাগ করেন এবং পরবর্তীতে যুক্তরাষ্টে যান এবং সেখানে মার্কিন সেনা গোয়েন্দার দায়িত্ব পালন করেন। যুদ্ধকালীন সেবা প্রদানের কারণে তাকে মেধাবী সেনা এবং ব্রোঞ্জ তারকা পদক দেওয়া হয়। যুক্তরাষ্টে ফেরার পর তিনি তার সহকর্মী জ্যোতির্বিজ্ঞানী বারবারা চেরিকে বিয়ে করেন ।
অ্যান্ড্রু হিলডিচ
অ্যান্ড্রু মার্ক জেফারসন হিলডিচ (Andrew Hilditch; জন্ম: ২০ মে, ১৯৫৬) দক্ষিণ অস্ট্রেলিয়ার উত্তর অ্যাডিলেডে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও প্রশাসক। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৯ থেকে ১৯৮৫ সময়কালে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও দক্ষিণ অস্ট্রেলিয়া দলের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন অ্যান্ড্রু হিলডিচ। সমগ্র খেলোয়াড়ী জীবনে ১৮ টেস্টে অংশগ্রহণের সুযোগ ঘটে অ্যান্ড্রু হিলডিচের। পাশাপাশি ৮টি একদিনের আন্তর্জাতিকে অংশ নিয়েছেন তিনি।
ঘরোয়া ক্রিকেট
দক্ষিণ অস্ট্রেলিয়ার উত্তর অ্যাডিলেডে জন্মগ্রহণ করলেও প্রথম-শ্রেণীর খেলায় নিউ সাউথ ওয়েলসের পক্ষে অভিষেক ঘটে তার। ফেব্রুয়ারি, ১৯৭৭ সালে হোবার্টে তাসমানিয়ার বিপক্ষে অনুষ্ঠিত খেলাটিতে ৫ ও ৪২ রান তুলেন তিনি। তাসমানিয়া দল তখনও শেফিল্ড শিল্ডে অংশগ্রহণ করেন ও এনএসডব্লিউ দলেও তরুণ খেলোয়াড়দের প্রাধান্য ছিল। ১৯৭৭-৭৮ মৌসুমে বিশ্ব সিরিজ ক্রিকেটে খেলোয়াড়দের অংশগ্রহণের ফলে শূন্যতা দেখা দিলে এনএসডব্লিউ’র পক্ষে চারটি খেলায় অংশ নিয়েছিলেন তিনি। তন্মধ্যে, নিজস্ব তৃতীয় খেলায় এনএসডব্লিউ’র অধিনায়কের দায়িত্বভার গ্রহণ করেছিলেন অ্যান্ড্রু হিলডিচ।
১৯৭৮-৭৯ মৌসুমে অ্যান্ড্রু হিলডিচের ঘুরে দাঁড়ানোর বছর ছিল। এনএসডব্লিউ দলে নিয়মিতভাবে উদ্বোধনী ব্যাটসম্যান হিসেবে নিজেকে প্রতিষ্ঠিত করেন। ৪৫.৭৬ গড়ে ৭৭৮ রান তুলেন তিনি। নিজ শহর অ্যাডিলেডে ১২৪ রানের প্রথম সেঞ্চুরিটি করে দক্ষিণ অস্ট্রেলিয়ার বিপক্ষে। এছাড়াও, সফরকারী ইংল্যান্ডের বিপক্ষে ৯৩ রান তুলেছিলেন।
টেস্ট ক্রিকেট
ছয় টেস্টের অ্যাশেজ সিরিজে ৪-১ ব্যবধানে ইংল্যান্ড দল এগিয়ে যাওয়া অবস্থায় সিডনিতে চূড়ান্ত টেস্ট খেলার জন্য তাকে মনোনীত করা হয়। তবে, তিনি মাত্র ৩ ও ১ রান তুলেছিলেন। তাসত্ত্বেও, পাকিস্তানের বিপক্ষে দুই টেস্টের সিরিজ খেলার জন্য হিলডিচকে দলে রাখা হয়।
মেলবোর্নে সফররত পাকিস্তানের বিপক্ষে সিরিজের প্রথম টেস্টে খেলার সুযোগ পান। প্রথম ইনিংস ে ব্যর্থ হলেও দ্বিতীয় ইনিংসে ৬২ রানের ইনিংস খেলে সরফরাজ নওয়াজের বলে আউট হন।
পার্থের ওয়াকা গ্রাউন্ডে দ্বিতীয় টেস্টে অংশ নেন তিনি। দ্বিতীয় ইনিংসে ২৩৬ রানের লক্ষ্যমাত্রায় অগ্রসর হবার প্রাক্কালে ২৯ রানে থাকা অবস্থায় পিচে বল লাফানো অবস্থায় বল ধরে সরফরাজ নওয়াজের কাছে দেন। কিন্তু, সরফরাজ আম্পায়ারের কাছে আবেদন করলে হিলডিচকে আউট হিসেবে মাঠ ত্যাগ করতে বলেন। এরফলে টেস্ট ক্রিকেটের ইতিহাসে দ্বিতীয় খেলোয়াড় ও প্রথম নন-স্ট্রাইকার হিসেবে হ্যান্ডল্ড দ্য বল হিসেবে আউট হন।
বিশ্বকাপ ক্রিকেট
১৯৭৯ সালের ক্রিকেট বিশ্বকাপে অস্ট্রেলিয়ার প্রতিনিধিত্ব করেন। ১৯৭৯-৮০ মৌসুমে ভারত গমন করেন ও ছয় টেস্টের সবকটিতেই তার অংশগ্রহণ ছিল। তবে, বিশ্ব সিরিজ ক্রিকেট থেকে চলে আসা বাদ পড়া খেলোয়াড়দের অন্তর্ভুক্তির ফলে একবার দলের বাইরে অবস্থান করত বাধ্য হন। এমনকি এনএসডব্লিউ’র পক্ষে নিয়মিতভাবে খেলার বিষয়টিও কঠিন হয়ে দাঁড়ায়। ১৯৮১-৮২ মৌসুমে প্রথম-শ্রেণীর খেলায় অংশ নেননি অ্যান্ড্রু হিলডিচ।
১৯৮২-৮৩ মৌসুমে নিজ রাজ্য দক্ষিণ অস্ট্রেলিয়ায় ফিরে যান। মৌসুমের অধিকাংশ সময়ই তিন নম্বরে ব্যাটিংয়ে নামতেন। নতুন দল অ্যাডিলেডের সদস্যরূপে মাইকেল হোল্ডিংয়ের ন্যায় ওয়েস্ট ইন্ডিয়ান বোলারের বোলিং আক্রমণ প্রতিহত করে তাসমানিয়ার বিপক্ষে ১০৯ রানের প্রথম সেঞ্চুরি করেন। এরপর হিলডিচ নিজস্ব পছন্দের উদ্বোধনী ব্যাটসম্যানের অবস্থানে চলে যান। ১৯৮৩-৮৪ মৌসুমে দক্ষিণ অস্ট্রেলিয়ার পক্ষে দূর্দান্ত ক্রীড়াশৈলী উপহার দেন। ৫৮.৫৬ গড়ে ৯৩৭ রান তুলেন তিনি। তন্মধ্যে, মেলবোর্নে ভিক্টোরিয়ার বিপক্ষে খেলোয়াড়ী জীবনের ব্যক্তিগত সর্বোচ্চ ২৩০ রান তুলেন।
জাতীয় দলে প্রত্যাবর্তন
১৯৮৪-৮৫ মৌসুমে শেফিল্ড শিল্ডের প্রথম খেলায় এনএসডব্লিউর বিপক্ষে মনোরম ১৮৪ রানের ইনিংসসহ আরও কয়েকটি ভালোমানের ইনিংস খেলেন। ফলশ্রুতিতে, মেলবোর্নে সফররত ওয়েস্ট ইন্ডিজ দলের বিপক্ষে সিরিজের চতুর্থ টেস্টে খেলার জন্য তাকে পুনরায় দলে আমন্ত্রণ জানানো হয়। খেলায় তিনি ৭০ ও ১১৩ রানের ইনিংস খেলেন। তন্মধ্যে, ১১৩ রান তার প্রথম টেস্ট সেঞ্চুরি ছিল। খেলায় তিনি ম্যান অব দ্য ম্যাচের পুরস্কার লাভ করেন। শুধু তাই নয়, ওয়েস্ট ইন্ডিজের তৎকালীন ১১টি ধারাবাহিক টেস্ট জয়ের রেকর্ড ভেঙ্গে দেন। সিডনির পরবর্তী টেস্টে হিলডিচকে দলের সহঃঅধিনায়কের মর্যাদা দেয়া হয়।
১৯৮৫ সালে ইংল্যান্ড সফরে অস্ট্রেলিয়া দলের সহঃঅধিনায়কের দায়িত্বে ছিলেন। হেডিংলিতে সিরিজের প্রথম টেস্টে ব্যক্তিগত সর্বোচ্চ টেস্ট ইনিংস ১১৯ ও ৮০ তুললেও দল পরাজিত হয়েছিল। এরপর সিরিজের মাঝামাঝি সময়ে তিনবার চল্লিশ রানের কোটায় আউট হন। লর্ডসের দ্বিতীয় টেস্টে জয়ের স্বল্প লক্ষ্যমাত্রায় এসেও ইয়ান বোথামের বাউন্সারে হুক শট মারতে গিয়ে বাউন্ডারি সীমানায় কট আউট হন। এজবাস্টনের পঞ্চম টেস্টেও একইভাবে বোথামের বলে আউট হন। ওভালে ষষ্ঠ টেস্টেও তৃতীয়বারের মতো ঘটনা ঘটে। এরফলে হুক শটে সন্দেহাতীতভাবে আউট হবার খ্যাতি কুড়ান।
অস্ট্রেলিয়ায় ফেরার পর ব্রিসবেনে সফরকারী নিউজিল্যান্ড দলের বিপক্ষে খেলেন। হুক মারের সাহায্যে খেলতে গিয়ে দুইবারই ফাইন লেগ অঞ্চলে ফিল্ডারের হাতে তালুবন্দী হন। এভাবেই আন্তর্জাতিক খেলায় অংশগ্রহণের সুযোগ শেষ হয়ে যায়। তাকে দল থেকে বাদ দেয়া হয় ও তিনি তার স্থান আর দখল করতে পারেননি।
অবসর
টেস্ট দল থেকে বাদ পড়ার পর অ্যান্ড্রু হিলডিচ বেশ রান খরায় ভোগেন। তবে এ সঙ্কট অতিক্রমনে সক্ষম হন ও দক্ষিণ অস্ট্রেলিয়ার পক্ষে খেলায় প্রতিষ্ঠিত করে ফেলেন নিজেকে। ১৯৯০-৯১ মৌসুমে দলের অধিনায়কের দায়িত্বে ছিলেন তিনি। ১৯৯১-৯২ মৌসুমে দক্ষিণ অস্ট্রেলিয়ার শীর্ষস্থানীয় রান সংগ্রাহক হন। এরপর আইন পেশায় মনোনিবেশ ঘটানোর লক্ষ্যে ক্রিকেট খেলা থেকে অবসর গ্রহণ করেন তিনি।
ব্যক্তিগত জীবন
সাবেক অস্ট্রেলীয় অধিনায়ক ও কোচ বব সিম্পসন সম্পর্কে তার শ্বশুর হন। জাতীয় আইনজীবী প্রতিষ্ঠানের অংশীদার তিনি। বীমা আইনে সবিশেষ অভিজ্ঞতা রয়েছে তার।
রুমেলিহিসারি
রুমেলিহিসারি (রুমেলিয়ান দুর্গ ও রুমেলি হিসার দুর্গ নামে পরিচিত ) ইস্তানবুলে বসফরাসের ইউরোপীয় অংশে অবস্থিত একটি দুর্গ। উসমানীয় সুলতান দ্বিতীয় মুহাম্মদ কনস্টান্টিনোপল বিজয়ের পূর্বে ১৪৫১ থেকে ১৪৫২ সালের মধ্যে এটি নির্মাণ করেন। এর তিনটি বড় টাওয়ার দ্বিতীয় মুহাম্মদের তিনজন উজিরের নামে নামকরণ করা হয়েছে। তারা হলেন হালিল পাশা (ফটকের পাশের বড় টাওয়ার নির্মাণ করেন), জাগান পাশা (দক্ষিণ টাওয়ার নির্মাণ করেন), সারিকা পাশা (উত্তর টাওয়ার নির্মাণ করেন)।
প্রাগিতিহাস
মানুষের প্রাগিতিহাস (prehistory) হচ্ছে হোমিনিনদের দ্বারা আনুমানিক ৩৩ লক্ষ বছর পূর্বে পাথরের সরঞ্জাম বানানোর সময় থেকে লিখন পদ্ধতির আবিষ্কারের মধ্যবর্তী সময়কাল। প্রথম লিখন পদ্ধতির আবিষ্কার হয় আনু. ৫৩০০ বছর আগে, কিন্তু বিস্তৃত পরিসরে লিখন পদ্ধতির গৃহীত হতে আরও হাজার বছর লেগে যায়, এবং কিছু মানব সংস্কৃতিতে ১৯ শতক অবধি লিখন পদ্ধতি ছিল না, আজও অনেক সংস্কৃতিতে কোন লিখন পদ্ধতি নেই। একারণে বিভিন্ন স্থানে বিভিন্ন সময়ে প্রাগৈতিহাসিক কাল বা প্রাগিতিহাসের সমাপ্তি ঘটে, এবং যেসব সমাজে খুব সম্প্রতি প্রাগিতিহাস সমাপ্ত হয়েছে সেসব সমাজে খুব কমই এই শব্দটির ব্যবহার হয়।
মেসোপটেমিয়ার সুমের, সিন্ধু সভ্যতা এবং প্রাচীন মিশর ছিল প্রথম সভ্যতা যারা তাদের নিজেদের ঐতিহাসিক নথিসমূহকে সংরক্ষণ করার জন্য লিপির আবিষ্কার করে। এটি প্রাথমিক ব্রোঞ্জ যুগের শুরুতেই ঘটে যায়। প্রতিবেশী সভ্যতাগুলো প্রথম এদেরকে অনুসরণ করে। অন্যান্য বেশিরভাগ সভ্যতাতেই লৌহ যুগের সময় প্রাগিতিহাসের সমাপ্তি ঘটায়। প্রাগিতিহাসকে শ্রেণীবিভাগ করার তিন-যুগ পদ্ধতি অনুসারে প্রাগিতিহাস গঠিত হয় প্রস্তর যুগ, এরপর ব্রোঞ্জ যুগ ও এরপর লৌহ যুগ নিয়ে। এই পদ্ধতিটি ইউরেশিয়া ও উত্তর আফ্রিকার অনেক অঞ্চলের ক্ষেত্রে ব্যবহৃত হয়, কিন্তু সেই সব অঞ্চলের ক্ষেত্রে এই যুগপদ্ধতিগুলোর ব্যবহার হয় না যেখানে ইউরেশীয় সংস্পর্শের ফলে শক্ত ধারু পৌঁছায়, যেমন আমেরিকাসমূহ, ওশেনিয়া, অস্ট্রেলিয়া, এবং সাহারা-নিম্ন আফ্রিকার অনেক অংশ। প্রাক-কলম্বীয় সভ্যতার কিছু ব্যতিক্রম ছাড়া এই অঞ্চলগুলো ইউরেশীয়দের সংস্পর্শে আসার পূর্বে জটিল লিখন পদ্ধতির বিকাশ ঘটায়নি, এবং তাদের প্রাগিতিহাস তুলনামূলকভাবে সাম্প্রতিক কালে সমাপ্ত হয়; উদাহরণস্বরূপ ১৭৮৮ সালে অস্ট্রেলিয়ার প্রাগিতিহাস সমাপ্ত হয় বলে সাধারণত ধরা হয়।
যে যুগে একটি সংস্কৃতি সম্পর্কে অন্যদের দ্বারা লেখা হয়, কিন্তু সেই সংস্কৃতি তার নিজস্ব লিখন পদ্ধতির বিকাশ ঘটায় নি, তাকে সেই সংস্কৃতির আদি ইতিহাস (protohistory) বলে। সংজ্ঞা অনুসারে, মানব প্রাগিতিহাসের কোন লিখিত নথি নেই, তাই প্রাগৈতিহাসিক বস্তুসমূহের কার্বন ডেটিং করা খুব গুরুত্বপূর্ণ। ১৯ শতকের পূর্বে ডেটিং করার স্পষ্ট পদ্ধতিসমূহ সুবিকশিত ছিল না।
সংজ্ঞা
থাম্ব|দক্ষিণপূর্ব [[তুরস্কের গোবেক্লিতেপেতে ১১,০০০ বছর পূর্বে প্রারম্ভিক নব্যপ্রস্তরযুগের মানুষের আচারপ্রথার কাজে স্থাপিত বিশালাকৃতির প্রস্তরস্তম্ভ।]] থাম্ব|প্রাগৈতিহাসিক নর ও বালক থাম্ব|প্রান্তরে মানব সম্প্রদায়
শব্দটির ইতিহাস
প্রাগিতিহাসের ধারণাটির উদ্ভব হয় আলোকিত যুগে প্রাচীন নিদর্শনাদি সংগ্রাহকদের কাজের মাধ্যমে যারা লিখন পদ্ধতির পূর্বের সমাজকে বর্ণনা করতে "আদিম" (primitive) শব্দটি ব্যবহার করতেন। ইংরেজিতে "prehistory" শব্দটির প্রথম ব্যবহার দেখা যায় ১৮৩৬ সালে ফরেইন কোয়াটারলি রিভিউ-তে।
প্রাক-মানব সময়কালের জন্য ভূতাত্ত্বিক সময় স্কেল, এবং মানব প্রাগিতিহাসের জন্য তিন-যুগ ব্যবস্থা চালু হয় ১৯ শতকের শেষের দিকে ইংরেজ, জার্মান ও স্কান্ডিনেভীয় প্রত্নতাত্ত্বিক, প্রাচীন নিদর্শন সংগ্রাহক এবং নৃতাত্ত্বিকদের দ্বারা।
গবেষণার উপায়
প্রাগিতিহাসের তথ্যের প্রধান উৎস্য হচ্ছে প্রত্নতত্ত্ব, কিন্তু কোন কোন শিক্ষায়তনিক প্রাকৃতিক ও সামাজিক বিজ্ঞানসমূহের থেকে প্রাপ্ত সাক্ষ্যপ্রমাণের অধিক ব্যবহার করেন।  এই দৃষ্টিভঙ্গিটি গভীর ইতিহাস এর অনুসারীগণ অনুসরণ করেন।
মানব প্রাগিতিহাস এর প্রাথমিক গবেষকগণ ছিলেন প্রত্নতাত্ত্বিক এবং জীববিজ্ঞানগত বা শারীরিক নৃতাত্ত্বিকগণ যারা খনন, ভূতাত্ত্বিক ও ভৌগোলিক জরিপ, এবং অন্যান্য বৈজ্ঞানিক বিশ্লেষণের দ্বারা প্রাক-সাক্ষর ও নিরক্ষর জনগোষ্ঠীর প্রকৃতি ও আচরণকে উদ্ঘাটন ও ব্যাখ্যা করেন। মানব জনসংখ্যা বংশানুবিদ বা হিউম্যান পপুলেশন জেনেটিসিস্ট এবং ঐতিহাসিক ভাষাতাত্ত্বিকগণও এই প্রশ্নগুলোর গুরুত্বপূর্ণ অন্তর্দৃষ্টি প্রদান করেছেন। সাংস্কৃতিক নৃতাত্ত্বিকগণ সহায়তা করেছেন সামাজিক মিথস্ক্রিয়ার প্রসঙ্গ প্রদান করে, যার মাধ্যমে মানব উদ্ভবের বিষয়গুলো জনসংখ্যার মধ্যে প্রবেশ করে, যার ফলে মানব প্রাগৈতিহাসিক প্রসঙ্গে আসা যেকোন বিষয়কে বিশ্লেষণ করা যায়। তাই প্রাগিতিহাস সংক্রান্ত উপাত্তসমূহ পাওয়া গেছে বিস্তৃত পরিসরের প্রাকৃতিক ও সামাজিক বিজ্ঞানসমূহ থেকে, যেমন জীবাশ্মবিজ্ঞান, জীববিজ্ঞান, প্রত্নতত্ত্ব, ভূতত্ত্ব, প্রত্নজ্যোতির্বিজ্ঞান, তুলনামূলক ভাষাতত্ত্ব, নৃতত্ত্ব, আণবিক বংশানুবিদ্যা, পরাগবিদ্যা ও অন্যান্য বিষয়।
মানব প্রাগিতিহাস কেবল এর কালনিরূপণবিদ্যা অনুযায়ী ইতিহাস থেকে ভিন্ন নয়, একই সাথে এটি এইদিক থেকেও ইতিহাসের থেকে পৃথক যে, এটি ইতিহাসের মত নামযুক্ত জাতি ও ব্যক্তি নিয়ে নয়, বরং প্রত্নতাত্ত্বিক সংস্কৃতিসমূহ নিয়ে আলোচনা কএ। এটি লিখিত নথি নয়, বরং বস্তুগত প্রক্রিয়াসমূহ, ধ্বংসাবশেষ ও হস্তনির্মিত বস্তু নিয়ে কাজ করে। প্রাগিতিহাস নামবিহীন বলে কখনও কখনও প্রাগৈতিহাসিকদের ব্যবহৃত সংজ্ঞায়িত আধুনিক প্রমাণ শব্দগুলো যেমন, নিয়ান্ডারথাল, লৌহ যুগ বিতর্কের মুখে পড়ে।
প্রস্তর যুগ
প্রস্তর যুগ এর ধারণাটি পৃথিবীর বেশিরভাগ অঞ্চলের প্রত্নতত্ত্বেই কার্যকরী, যদিও আমেরিকা অঞ্চলের প্রত্নতত্ত্বে এটিকে ভিন্ন নামে ডাকা হয়, এবং এটি প্রস্তরীয় স্তর (Lithic stage), অথবা কখনও প্রত্নভারতীয় (Paleo-Indian) যুগ দিয়ে শুরু হয়। নিচে বর্ণিত উপবিভাগসমূহ ইউরেশিয়ার ক্ষেত্রে ব্যবহৃত হয়, এবং সমগ্র অঞ্চল জুড়ে ধারাবাহিকভাবে ব্যবহৃত হয়না।
পুরাপ্রস্তরযুগ
থাম্ব|Map of early human migrations, according to [[Mitochondrial DNA|mitochondrial population genetics. Numbers are millennia before the present (accuracy disputed).]] এই যুগে প্রথম পাথরের তৈরি সরঞ্জামের ব্যবহার শুরু হয়। পুরাপ্রস্তর যুগ হচ্ছে প্রস্তর যুগের সর্বপ্রথম সময় কাল।
প্রাথমিক হোমো সেপিয়েন্স এর উদ্ভব হয় দুই লক্ষ বছর পূর্বে, যার ফলে মধ্য পুরাপ্রস্তরযুগের সূত্রপাত হয়। শারীরগত পরিবর্তনসমূহ ইঙ্গিত করে, মধ্য পুরাপ্রস্তরযুগে আধুনিক ভাষিক দক্ষতারও উদ্ভব ঘটে। মধ্য প্রস্তরযুগীয় সময়ে, মানুষের আগুনের ব্যবহারের প্রথম স্পষ্ট প্রমাণ পাওয়া যায়। জাম্বিয়ার প্রত্নতাত্ত্বিক স্থানগুলোতে দগ্ধ হাড় ও কাঠ পাওয়া গেছে যেগুলোকে ডেট করে দেখা গেছে আজ থেকে ৬১ হাজার বছর পুরনো। পদ্ধতিগত মৃতদেহ সৎকার, সংগীত, প্রাথমিক শিল্পকলা, উন্নত বহুমুখী পাথুরে সরঞ্জাম হচ্ছে মধ্য পুরাপ্রস্তর যুগের গুরুত্বপূর্ণ বৈশিষ্ট্য।
সমগ্র পুরাপ্রস্তরযুগ ধরে, মানুষেরা সাধারণত যাযাবর শিকারী সংগ্রাহক হিসেবে জীবন যাপন করত। শিকারী-সংগ্রাহক সমাজগুলো খুব ছোট ও সমানাধিকারী হত, যদিও যেসব শিকারী-সংগ্রাহক সমাজে পর্যাপ্ত পরিমাণে সম্পদ বা অগ্রসর খাদ্য-সংগ্রহ পদ্ধতি ছিল সেগুলো জটিল সামাজিক কাঠামো যেমন সরদারি প্রথা (Chiefdom) এবং সামাজিক স্তরবিন্যাস সহ স্থায়ী জীবনধারার বিকাশ ঘটায়। এইসময়ে অধিক দূরবর্তী যোগাযোগের প্রতিষ্ঠা হয়ে থাকতে পারে, যেমনটা অস্ট্রেলীয় আদিবাসীদের "রাজপথ" সংলাইন এর ক্ষেত্রে দেখা যায়।
আরেঙ্কা ত্রশানি
আরেঙ্কা ত্রশানি (জন্ম ২০ জুন ১৯৭৩) ২০০৫ - ২০১৩ সাল পর্যন্ত আলবেনিয়ার ডেমোক্রেটিক পার্টির হয়ে আলবেনিয়া প্রজাতন্ত্রের সংসদ সদস্য ছিলেন, শকোডার কাউন্টি থেকে। তিনি ২০০৫ - ২০০৭ পর্যন্ত ইউরোপীয় ইন্টিগ্রেশন মন্ত্রী হিসাবে দায়িত্ব পালন করেন।
পাথরপ্রতিমা বিধানসভা কেন্দ্র
পাথরপ্রতিমা (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।
এলাকা
পাথরপ্রতিমা বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।
১৯৭৭-২০০৬
২০০৬ এবং ২০০১ সালে রাজ্য বিধানসভা নির্বাচনে, সিপিআই (এম) এর যজনেশ্বর দাস পাথরপ্রতিমা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের সমীর কুমার জানাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের গোপাল কৃষ্ণ দে জয়ী হন, সিপিআই (এম) এর জন্মজয় মান্নাকে পরাজিত করেন। ১৯৯১ সালে সিপিআই (এম) এর জন্মজয় মান্না কংগ্রেসের বনবিহারী পাত্রকে পরাজিত করেন। সিপিআই (এম) এর গুণধর মাইতি ১৯৮৭, ১৯৮২ এবং ১৯৭৭ সালে কংগ্রেসের অনন্ত কুমার বেরাকে পরাজিত করেন।
১৯৬৭-১৯৭২
১৯৭২ সালে কংগ্রেসের সত্য রঞ্জন বাপুলি জয়ী হন। ১৯৭১, ১৯৬৯ এবং ১৯৬৭ সালে এসইউসি রবিন মন্ডল জয়ী হন, (নির্বাচন কমিশনের রেকর্ডগুলিতে ১৯৬৭ সালে নির্দল হিসাবে দেখানো হয়েছিল)। এর আগে পাথরপ্রতিমা কেন্দ্রটি বিদ্যমান ছিল না।
সন্দীপন দাস
সন্দীপন দাস হলেন একজন ভারতীয় প্রথম-শ্রেণীর এবং লিস্ট এ ক্রিকেটার যিনি বর্তমানে বাংলার হয়ে খেলছেন। তিনি তাদের হয়ে ২০১২-১৩ রঞ্জি ট্রফি এবং ২০১৩ বিজয় হাজারে ট্রফিতে খেলেছেন। তিনি ভারতের অনূর্ধ্ব-১৯ ক্রিকেট দলের ২০১২ সালের বিশ্বকাপ জয়ী দলের একজন অংশ ছিলেন। কিন্তু, সেখানে প্রথম একাদশে সুযোগ পাননি তিনি। এর আগে তিনি ক্রিকেট অ্যাসোসিয়েশন অব বেঙ্গল একাদশের হয়েও খেলেছেন।
দাখিল দরওয়াজা
দাখিল দরজা ওরফে সালামী দরজা গৌড় দুর্গে প্রবেশ পথে নির্মিত একটি প্রধান ফটক। বর্তমানে এটি ভারতের পশ্চিমবঙ্গ রাজ্যের মালদহ জেলা অবস্থিত।
ইতিহাস
থাম্ব|১৮১৭ সালে ক্রেইটন এর আঁকা দাখিল দরওয়াজা এর চিত্র ইতিহাসের অনেক জায়গায় উল্লেখ আছে গৌড় দুর্গ বানানোর সময় সুলতান নাসিরউদ্দিন মাহমুদ শাহ এই দাখিল দরোয়াজা তৈরি করিয়েছিলেন।
অবকাঠামো
থাম্ব|ডান|১৮৬০ সালে রেভেনশ এর তোলা দাখিল দরওয়াজা এর ছবি
অবস্থান
এটি মালদা এর রামকেলী গ্রামে অবস্থিত। মালদা থেকে পাঁয়ে হেঁটে ১৫-২০ মিনিট এর মতো লাগবে এবং মালদা এর পিয়াসবাড়ি বাস স্ট্যান্ড থেকে মাহাদিপুর এর গন্তব্যের যে বাস পাওয়া যায় তার মাধ্যমে এখানে পৌঁছানো যায়।
নার্সিটি মিডিয়া
ইতিহাস
২০১৩ সালে, সংস্থাটি এমটিএল ব্লগ ইনকর্পোরেটেড হিসাবে তৈরি করা হয়েছিল এবং মন্ট্রিয়ায় সহস্রাব্দের জন্য সামগ্রী তৈরিতে মনোনিবেশ করা হয়।
২০১৪ সালে, সংস্থাটি কেবলমাত্র বিজ্ঞাপন প্রদর্শন করার চেয়ে তার ক্লায়েন্টদের স্পনসর করা সামগ্রী সরবরাহ করা শুরু করে। এর ফলে কিছু ব্যবহারকারী স্পনসর হিসাবে চিহ্নিত লেবেলযুক্ত সম্পাদকীয়গুলি নির্দেশ করে কিছু বিতর্ক সৃষ্টি করেছিল ২০১৫ সালে, এমটিএল ব্লগ ইনকর্পোরেটেড এর নাম পরিবর্তন করে নার্সিটি মিডিয়া ইনকর্পোরেটেড রাখা হয়েছে এবং উভয় ব্র্যান্ডকে সরবরাহ করার জন্য এজেন্সি বিভাগ তৈরি করা হয়।
২০১৬ সালে, সংস্থাটি ভ্যানকুভার এবং কানাডার বাকী অংশে প্রসারিত হয়ে। শার্লট কার্ডিন এবং কার্ডিনাল অফিশালের মতো কানাডিয়ান সেলিব্রিটিদের সমন্বিত একটি ভিডিও সিরিজ প্রকাশ করা শুরু করার জন্য অক্টোবর ২০১৬ তে টেলিফিল্ম কানাডার নামক কম্পানির সাথে অংশীদারত্বও করেছিল।
২৯১৬ সালে, সংস্থাটি তার সমস্ত ওয়েবসাইটে একটি "অ্যান্টি-অ্যাড ব্লকিং" বৈশিষ্ট্য চালু করে, যার ফলে ব্যবহারকারীদের হয় ওয়েবসাইটটিকে হোয়াইটলিস্ট করে অথবা ফেসবুকের মাধ্যমে লগইন করতে ব্যবহার করতে ধ্য করে।
ফুয়াদ তোপতানি
ফুয়াদ তোপতানি ছিলেন একজন আলবেনীয় রাজনীতিবিদ এবং ১৯২৫ থেকে ১৯২৭ সাল পর্যন্ত তিরানার মেয়র ছিলন।তিনি ১৯১৬ সালে ট্রিয়েস্টের আলবেনীয় কংগ্রেসের একজন প্রতিনিধি ছিলেন।
ফরস্টার মুতিজা
ফরস্টার মুতিজা (Forster Mutizwa; জন্ম: ২৪ আগস্ট, ১৯৮৫) হারারে এলাকায় জন্মগ্রহণকারী জিম্বাবুয়ীয় আম্পায়ার ও সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিক থেকে শুরু করে ২০১০-এর সূচনালগ্ন পর্যন্ত সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে মনিকাল্যান্ড ও ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে মাঝারিসারিতে ব্যাটিং করতেন তিনি। পাশাপাশি ডানহাতে অফ ব্রেক বোলিংয়ে পারদর্শী ছিলেন।